

DEN NORSKE KIRKE

EIDSBERG MENIGHETSRÅD

Mysen 16.01.24

Til   
Kari Undeland, Lise Undrum, Espen Volden, Rasmus Glomsrud, Synnøve Lundeby, Helga Frøyset, Tore Mysen, Åshild Moen Arnesen, Bjørn Solberg  
Jul-Sverre Haugerud, Ragnhild Kruse, Marcella Bakken, Ingjerd Resen-Fellie, David Pletten Aasgaard, Guri Riksaasen.

Solveig Tjernæs, Ingamay Synnes, Syver Minge, Richard Narvestad, Selma Ekeberg, Lars Bjørnstad

**MØTEINNKALLING**

Dere innkalles med dette til møte i Eidsberg menighetsråd **onsdag 23.01.24 , kl 1830.**Møtet holdes i Mysen Menighetshus Betania.

Første del av møtet er en samling der medarbeiderne i Eidsberg-teamet deltar og informerer om sine arbeidsoppgaver, med gleder og utfordringer, og med mulighet for spørsmål og kommentarer fra rådsmedlemmene. Så lar vi dette går over i en samtale om menighetsarbeidet; hva kan vi glede oss over, hvilke utfordringer er det, og hvordan møter vi utfordringene. Se eget ark om den delen av møtet. Siste del blir et kort formelt menighetsrådsmøte, der dere som ikke har stemmerett, gjerne kan bli igjen og høre på.

Dette møtet har foreløpig denne saklisten:

**Sakliste**

**Sak 28/24: Godkjenning av innkalling og sakliste**

*Forslag til vedtak:* Innkalling og sakliste godkjennes.

**Sak 29/24: Orienteringssaker**  
 a) Fra sognepresten  
 b) Fra daglig leder  
 c) Fra fellesrådet; vedtatt budsjett og beredskapsplan.  
 d) Fra MR-leder; litt om saker vi ikke rekker på dette møtet.

*Forslag til vedtak*: Tas til orientering

**Sak 30/24: Utlysnings av kapellanstillingen**   
 I og med at Guri har blitt sogneprest, skal kapellanstillingen lyses ut. Prosten spør oss om vi ønsker at stillingen skal lyses ut som fast kapellanstilling, **og i tillegg** at det i utlysningen åpnes for at stillingen kan gjøres til en «prest under utdanning» stilling; hvis det ikke melder seg kvalifiserte søkere.

En prest under utdanning er altså en som ikke har avsluttet utdannelsen. Vedkommende vil arbeide i 60% og være student i 40%, og har krav på veiledning i tjenesten.

Jeg tror at dette kan være god løsning, altså at vi utvider søkergrunnlaget ved å åpne for studenter, men primært vil ha søkere med avsluttet utdannelse.

Se også vedlagte retningslinjer.

*Forslag til vedtak:*  
 Eidsberg menighetsråd ber om at stillingen som kapellan lyses ut slik at stillingen kan omgjøres til PUU-stilling dersom det ikke kommer kvalifiserte søkere.

**Sak 31/24: Ordningen med »G2»-gudstjenester.** G2-gudstjenester har vi hatt et års tid, og prosten ønsker en evaluering av ordningen. Altså hvilke erfaringer har vi med disse gudstjenestene, som er annenhver søndag kveld, vekslende mellom Mysen og Askim.

Tanken har vært at disse gudstjenestene både skulle berike gudstjenestelivet i menigheten, og at de skulle være et alternativ til høymessen, og kanskje tiltrekke seg andre kirkegjengere enn de som frekventerer høymessen hver søndag. Er dette god ressursbruk?

Menighetsrådet inviteres til en samtale, og våre synspunkter vil selvsagt tillegges vekt, men i siste omgang er det prosten som avgjør dette.

*Forslag til vedtak fremmes i møtet.*

**Sak 32/24: Eventuelt.**

Bjørn Solberg  
Leder i Eidsberg menighetsråd